Smernica č. 1/2017,
ktorou sa upravuje postup pri tvorbe zoznamu študijných odborov a učebných odborov, ktoré sú nad rozsah potrieb trhu práce a zoznamu študijných odborov a učebných odborov s nedostatočným počtom absolventov pre potreby trhu práce
Gestorský útvar: Sekcia regionálneho školstva, tel.: 59374233 	ev. č.: 2017-26/70:1-10E0

Ministerstvo školstva, vedy, výskumu a športu Slovenskej republiky (ďalej len „ministerstvo“) v súlade s § 29 ods. 2 písm. a) a b) zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov (ďalej len „zákon“) vydáva túto smernicu:

Čl. 1	
Úvodné ustanovenia
(1)	Podľa § 29 ods. 2 písm. a) a b) zákona ministerstvo v spolupráci s inštitúciami podľa § 28 ods. 2 zákona určuje zoznam študijných odborov a učebných odborov, ktoré sú nad rozsah potrieb trhu práce, a zoznam študijných odborov a učebných odborov s nedostatočným počtom absolventov pre potreby trhu práce.
(2)	Pri uplatňovaní svojej kompetencie podľa odseku 1 ministerstvo postupuje v súlade s
a)	analýzami a prognózami o vývoji na trhu práce) a dodatočnej potreby zamestnancov v kalendárnom roku, 
b)	informáciou o uplatnení absolventov stredných škôl na trhu práce podľa § 29 ods. 3 písm. b) zákona,
c)	príslušnou odvetvovou koncepciou odborného vzdelávania a prípravy žiakov na výkon povolania a odborných činností podľa § 29 ods. 3 písm. c) zákona,
d)	regionálnymi stratégiami výchovy a vzdelávania v stredných školách podľa       § 29 ods. 3  písm. d) zákona.  
(3)	Dodatočná potreba zamestnancov v kalendárnom roku sa určí ako súčet
a)	rozdielu medzi prognózou počtu zamestnancov v príslušnom kalendárnom roku a prognózou počtu zamestnancov v predchádzajúcom kalendárnom roku a
b)	prognózy počtu zamestnancov odchádzajúcich do starobného dôchodku v príslušnom kalendárnom roku.
Čl. 2	
Kritériá pre zaradenie študijného odboru alebo učebného odboru do Zoznamu študijných odborov a učebných odborov, ktoré sú nad rozsah potrieb trhu práce
Študijný odbor alebo učebný odbor sa zaradí do zoznamu študijných odborov a učebných odborov, ktoré sú nad rozsah potrieb trhu práce, ak splní tieto kritériá
a)	absolventská miera nezamestnanosti k mesiacu máj predchádzajúceho školského roka v rámci Slovenskej republiky v príslušnom  študijnom odbore je vyššia ako 15 % a v príslušnom  učebnom odbore je vyššia ako 20 %,
b)	počet žiakov študujúcich v septembri príslušného školského roka 
1.	v študijnom odbore alebo učebnom odbore, ktorého dĺžka štúdia trvá dva roky, je najmenej o 10 % vyšší ako je dodatočná potreba zamestnancov v nasledujúcich dvoch kalendárnych rokoch za celú Slovenskú republiku,
2.	v študijnom odbore alebo učebnom odbore, ktorého dĺžka štúdia trvá tri roky, je najmenej o 10 % vyšší ako je dodatočná potreba zamestnancov v nasledujúcich troch kalendárnych rokoch za celú Slovenskú republiku,
3.	v študijnom odbore alebo učebnom odbore, ktorého dĺžka štúdia trvá štyri roky, je najmenej o 10 % vyšší ako je dodatočná potreba zamestnancov v nasledujúcich štyroch kalendárnych rokoch za celú Slovenskú republiku,
4.	v študijnom odbore, ktorého dĺžka štúdia trvá päť rokov, je najmenej o 10 % vyšší ako je dodatočná potreba zamestnancov v nasledujúcich piatich kalendárnych rokoch za celú Slovenskú republiku,
c)	žiadna odvetvová koncepcia odborného vzdelávania a prípravy žiakov na výkon povolania a odborných činností neuvádza potrebu odborného vzdelávania a prípravy v tomto študijnom odbore alebo v tomto učebnom odbore, 
d)	žiadna regionálna stratégia výchovy a vzdelávania v stredných školách neuvádza potrebu odborného vzdelávania a prípravy v tomto študijnom odbore alebo v tomto učebnom odbore,
e)	v študijnom odbore alebo v učebnom odbore k 1. septembru príslušného školského roka nie je možné poskytovať praktické vyučovanie v systéme duálneho vzdelávania, 
f)	v študijnom odbore alebo v učebnom odbore sa k 15. septembru príslušného školského roka pripravuje viac ako 15 žiakov a
g)	k 1. septembru príslušného školského roka nie je vo vzťahu k príslušnému študijnému odboru alebo k príslušnému učebnému odboru zriadené centrum odborného vzdelávania a prípravy.

Čl. 3	
Kritériá pre zaradenie študijného odboru alebo učebného odboru do Zoznamu študijných odborov a učebných odborov s nedostatočným počtom absolventov pre potreby trhu práce
Študijný odbor alebo učebný odbor sa zaradí do zoznamu študijných odborov a učebných odborov s nedostatočným počtom absolventov pre potreby trhu práce, ak splní tieto kritériá
a)	absolventská miera nezamestnanosti k mesiacu máj predchádzajúceho školského roka v rámci Slovenskej republiky v príslušnom  študijnom odbore je nižšia ako 5 % a v príslušnom učebnom odbore je nižšia ako 10 % a
b)	počet žiakov študujúcich v septembri príslušného školského roka 
1.	v študijnom odbore alebo v učebnom odbore, ktorého dĺžka štúdia trvá dva roky, je najmenej o 30 % nižší ako je dodatočná potreba zamestnancov v nasledujúcich dvoch kalendárnych rokoch za celú Slovenskú republiku,
2.	v študijnom odbore alebo v učebnom odbore, ktorého dĺžka štúdia trvá tri roky, je najmenej o 30 % nižší ako je dodatočná potreba zamestnancov v nasledujúcich troch kalendárnych rokoch za celú Slovenskú republiku,
3.	v študijnom odbore alebo v učebnom odbore, ktorého dĺžka štúdia trvá štyri roky, je najmenej o 30 % nižší ako je dodatočná potreba zamestnancov v nasledujúcich štyroch kalendárnych rokoch za celú Slovenskú republiku,
4.	v študijnom odbore, ktorého dĺžka štúdia trvá päť rokov, je najmenej o 30 % nižší ako je dodatočná potreba zamestnancov v nasledujúcich piatich kalendárnych rokoch za celú Slovenskú republiku.
Čl. 4	
Spoločné ustanovenie
(1)	Do zoznamu študijných odborov a učebných odborov, ktoré sú nad rozsah potrieb trhu práce, a zoznamu študijných odborov a učebných odborov s nedostatočným počtom absolventov pre potreby trhu práce sa nezaraďujú
a)	učebné odbory a zamerania učebných odborov, ktorých absolvovaním žiak získa nižšie stredné odborné vzdelanie) a
b)	študijné odbory a zamerania študijných odborov pre absolventov učebných odborov).
(2)	Zoznam študijných odborov a učebných odborov, ktoré sú nad rozsah potrieb trhu práce a Zoznam študijných odborov a učebných odborov s nedostatočným počtom absolventov pre potreby trhu práce zverejňuje ministerstvo na svojom webovom sídle každoročne do 15. februára.
Čl. 5	
Zrušovacie ustanovenie
(1)	Zrušuje sa smernica č. 8/2015 z 31. januára 2015, ktorou sa upravuje postup pri tvorbe zoznamu študijných odborov a učebných odborov, ktoré sú nad rozsah potrieb trhu práce a zoznamu študijných odborov a učebných odborov s nedostatočným počtom absolventov pre potreby trhu práce.
Čl. 6	
Účinnosť
Táto smernica nadobúda účinnosť 15. januára 2017.

minister

 
Obsah
Smernica č. 1/2017, ktorou sa upravuje postup pri tvorbe zoznamu študijných odborov a učebných odborov, ktoré sú nad rozsah potrieb trhu práce a zoznamu študijných odborov a učebných odborov s nedostatočným počtom absolventov pre potreby trhu práce
Čl. 1	Úvodné ustanovenia
Čl. 2	Kritériá pre zaradenie študijného odboru alebo učebného odboru do Zoznamu študijných odborov a učebných odborov, ktoré sú nad rozsah potrieb trhu práce
Čl. 3	Kritériá pre zaradenie študijného odboru alebo učebného odboru do Zoznamu študijných odborov a učebných odborov s nedostatočným počtom absolventov pre potreby trhu práce
Čl. 4	Spoločné ustanovenie
Čl. 5	Zrušovacie ustanovenie
Čl. 6	Účinnosť
Obsah

Funkcia:	Meno, priezvisko:	Podpis:	Funkcia:	Meno, priezvisko:	Podpis:	
OSOŠK	Mgr. Ludva Alexander		GR OÚ	Mgr. Eva Sedláčková		
RO SOŠK	Ing. František Priesol		ŠT I	Mgr. Peter Krajňák		
GR SRŠ	Ing. Marian Galan		VSÚ	Mgr. Helena Poláková, PhD.		
R OO	Mgr. Mária Puchalová